CELEX: 52011PC0158
Language: mt
Date: 2011-04-08
Title: Proposta għal DEĊIŻJONI TA' IMPLIMENTAZZJONI TAL-KUNSILL li tawtorizza lill-Isvezja tapplika rata mnaqqsa ta' taxxa fuq l-elettriku għall-elettriku pprovdut direttament lil vapuri rmiġġati f'port ('elettriku mill-art') skont l-Artikolu 19 tad-Direttiva 2003/96/KE

|

52011PC0158

Proposta għal DEĊIŻJONI TA' IMPLIMENTAZZJONI TAL-KUNSILL li tawtorizza lill-Isvezja tapplika rata mnaqqsa ta' taxxa fuq l-elettriku għall-elettriku pprovdut direttament lil vapuri rmiġġati f'port ('elettriku mill-art') skont l-Artikolu 19 tad-Direttiva 2003/96/KE  /* KUMM/2011/0158 finali - NLE 2011/0067 */  

	[pic] | IL-KUMMISSJONI EWROPEA |Brussel 8.4.2011KUMM(2011) 158 finali2011/0067 (NLE)Proposta għalDEĊIŻJONI TA' IMPLIMENTAZZJONI TAL-KUNSILLli tawtorizza lill-Isvezja tapplika rata mnaqqsa ta' taxxa fuq l-elettriku għall-elettriku pprovdut direttament lil vapuri rmiġġati f'port ('elettriku mill-art') skont l-Artikolu 19 tad-Direttiva 2003/96/KEMEMORANDUM TA’ SPJEGAZZJONI1. Kuntest tal-PropostaIt-taxxa fuq prodotti tal-enerġija u l-elettriku fl-Unjoni hija regolata mid-Direttiva tal-Kunsill 2003/96/KE[1] (minn hawn ‘il quddiem id-“Direttiva dwar it-Tassazzjoni fuq l-Enerġija” jew id-“Direttiva”).Skont l-Artikolu 19(1) tad-Direttiva, flimkien mad-dispożizzjonijiet previsti b'mod partikolari fl-Artikoli 5, 15 u 17, il-Kunsill, billi jaġixxi b'mod unanimu fuq proposta tal-Kummissjoni, jista' jawtorizza lil kwalunkwe Stat Membru biex jintroduċi iktar eżenzjonijiet jew tnaqqis fil-livell ta' tassazzjoni għal kunsiderazzjonijiet politiki speċifiċi.L-għan ta' din il-proposta huwa li jippermetti lill-Isvezja tapplika rata mnaqqsa ta' taxxa fuq l-elettriku għall-elettriku pprovdut direttament lil vapuri rmiġġati f'port (minn hawn ‘il quddiem 'elettriku mill-art'). Din l-eżenzjoni hija intiza li tagħti inċentiv ekonomiku għall-użu ta' elettriku mill-art sabiex jonqos it-tniġġis tal-arja fl-ibliet portwali.2 It-talba u l-kuntest ġenerali tagħhaPermezz ta' ittra ddatata l-4 ta' Marzu 2010, l-awtoritajiet Svediżi infurmaw lill-Kummissjoni li kellhom l-intenzjoni li japplikaw rata mnaqqsa ta' 0,5 öre/kWh ta' taxxa fuq l-elettriku għal elettriku mill-art. Informazzjoni supplimentarja ġiet ipprovduta mill-Isvezja fl-4 ta’ Ottubru 2010.L-Isvezja talbet li jingħata permess għat-tnaqqis għal perjodu ta' sitt snin, li hu l-perjodu massimu indikat fl-Artikolu 19(2) tad-Direttiva.Permezz tal-miżura li qed titlob, l-Isvezja trid tagħti inċentiv għall-użu tal-elettriku mill-art li hu kkunsidrat bħala alternattiva li tniġġes inqas mill-ġenerazzjoni tal-elettriku minn fuq il-vapuri li jkunu rmiġġati f'port. Bħalissa l-elettriku mill-art jeħtieġ jiġi ntaxxat bir-rata ġenerali tat-taxxa fuq l-elettriku, li hija ta' 28 öre/kWh (18,5 öre/kWh fit-Tramuntana tal-Isvezja). Min-naħa l-oħra, l-Istati Membri huma meħtieġa li jeżentaw l-elettriku ġġenerat fuq il-vapuri għan-navigazzjoni fl-ibħra tal-Komunità skont l-Artikolu 14(1)(c) tad-Direttiva dwar it-Tassazzjoni tal-Enerġija u jistgħu jagħmlu dan fil-każ tal-elettriku ġġenerat fuq il-vapuri għan-navigazzjoni fir-rotot marittimi interni skont l-Artikolu 15(1)(f).L-Isvezja tixtieq tapplika rata mnaqqsa ta' 0,5 öre/kWh għall-elettriku mill-art, minħabba li permezz tal-applikazzjoni ta' din ir-rata ta' taxxa tkun rispettata r-rata minima ta' tassazzjoni kif stipulata fid-Direttiva 2003/96/KE. Ir-rata mnaqqsa ta' tassazzjoni fuq l-elettriku għandha tapplika għall-fornimenti kollha ta' elettriku mill-art ta' mill-inqas 380 volt għal vapuri li jintużaw għan-navigazzjoni kummerċjali b'tunnellaġġ gross ta' mill-inqas 400. Il-limitu huwa kkunsidrat xieraq sabiex ikun żgurat li l-maġġoranza assoluta tal-vapuri użati fit-traffiku internazzjonali u vapuri ikbar użati fit-traffiku nazzjonali jkunu koperti mit-tnaqqis propost. Dawn huma l-vapuri kkunsidrati bħala responsabbli għall-parti l-kbira tal-emissjonijiet ikkawżati mit-tħaddim tal-muturi awżiljarji abbord meta jkunu rmiġġati fil-portijiet.Bit-tnaqqis tat-tassazjoni l-Isvezja trid tagħti inċentiv lill-operaturi tal-vapuri biex jagħmlu użu mill-elettriku mill-art sabiex jonqsu l-emissjonijiet u l-ħsejjes fl-ajru mill-vapuri rmiġġati kif ukoll l-emissjonijiet CO2. L-applikazzjoni ta' rata ta' taxxa mnaqqsa għandha ssaħħaħ il-qagħda kompetittiva tal-elettriku mill-art meta mqabbla mal-ħruq ta' karburanti tal-bunker abbord, li huwa għal kollox eżentat. L-awtoritajiet Svediżi jirrimarkaw li l-faċilitajiet għall-użu tal-elettriku mill-art bħalissa jeżistu f'ħames portijiet Svediżi (Stokkolma, Gothenburg, Piteå, Helsingborg, Luleå) u li t-tħejjijiet għall-użu ta' elettriku mill-art qed jinbdew f'għadd ikbar ta' portijiet fl-Isvezja. Madankollu, l-għadd ta' vapuri li jagħmlu użu minn din l-alternattiva huwa bħalissa limitat. Huma jindikaw li meta wieħed jikkunsidra li 20% tal-kwantità tal-karburant marittimu li jinbiegħ ikun sostitwit minn elettriku mill-art, jista' jkun hemm tnaqqis annwali ta' emissjonijiet ta' 76 tunnellata metrika ta' diossidu tal-kubrit, 830 tunnellata metrika ta' ossidi nitriċi, 8,4 tunnellata metrika ta' partikuli u 42 000 tunnellata metrika ta' diossidu tal-karbonju.L-Isvezja tikkunsidra li din il-miżura hija konformi mar-rakkomandazzjoni tal-Kummissjoni 2006/339/KE[2] dwar il-promozzjoni tal-elettriku mill-art għall-użu mill-vapuri rmiġġati fil-portijiet tal-Komunità u mal-komunikazzjoni tal-Kummissjoni "Miri strateġiċi u rakkomandazzjonijiet għall-politika tat-trasport marittimu tal-UE sal-2018" (COM(2009)8)[3].L-argumenti tal-awtoritajiet Svediżi dwar l-impatt tal-miżura fuq is-suq internL-awtoritajiet Svediżi jirrikonoxxu li l-miżura tikkostitwixxi għajnuna mill-istat u li tiffavorixxi sidien ta' vapuri li jintużaw għan-navigazzjoni kummerċjali. Huma tal-fehma li din hija newtrali rigward il-kompetizzjoni bejn is-sidien tal-vapuri jew l-operaturi minħabba li hija disponibbli għall-vapuri kollha rmiġġati fil-portijiet Svediżi irrispettivament mill-bandiera li jtajru. Għal dak li hu l-effett fuq il-kummerċ bejn l-Istati Membri, l-Isvezja tassumi li l-effett se jkun negliġibbli minħabba li l-għażla tal-portijiet tiddependi mid-destinazzjoni tal-merkanzija iktar mit-tnaqqis fl-ispejjeż tal-irmiġġ bħala riżultat tat-tnaqqis fit-taxxa għall-elettriku mill-art.Dispożizzjonijiet eżistenti fil-qasam tal-propostaId-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku b'mod partikolari l-Artikoli 14(1) u 15(1)(f).3. VALUTAZZJONI TAL-MIżURA SKONT L-ARTIKOLU 19 TAD-DIRETTIVA 2003/96/KEKunsiderazzjonijiet speċifiċi ta’ politikaL-ewwel subparagrafu tal-Artikolu 19(1) tad-Direttiva jinqara kif ġej:"Flimkien ma' dawn id-dispożizzjonijiet stipulati fl-Artikoli ta' qabel, b'mod partikolari l-Artikoli 5, 15 u 17, il-Kunsill, li jaġixxi b'mod unanimu fuq proposta tal-Kummissjoni, jista' jawtorizza lil kwalunkwe Stat Membru biex jintroduċi iktar eżenzjonijiet jew tnaqqis għal konsiderazzjonijiet ta' politika speċifiċi."Permezz ta' dan it-tnaqqis fit-taxxa l-awtoritajiet Svediżi qed isegwu l-objettiv li jiġi promoss mezz inqas dannuż għall-ambjent kif il-vapuri jistgħu jissodisfaw il-ħtiġiet tagħhom tal-elettriku filwaqt li jkunu rmiġġati fil-portijiet u għaldaqstant itejbu l-kwalità tal-arja lokali. Kif irrimarkat l-Isvezja, il-Kummissjoni fil-fatt diġà rrakkomandat l-użu tal-elettriku mill-art bħala alternattiva għall-ġenerazzjoni tal-elettriku fuq il-vapuri li jkunu fl-irmiġġ u għaldaqstant irrikonoxxiet li għandu vantaġġi ambjentali[4]. Huwa nnutat li l-elettriku fornit lill-vapuri fl-irmiġġ fl-Isvezja huwa intaxxat bir-rata ta' 28 öre/kWh (18,5 öre/kWh fit-Tramuntana tal-Isvezja). L-eżenzjoni mitluba għaldaqstant għandha twassal għal inċentiv ieħor għall-użu ta' din it-teknoloġija ekwivalenti għal 27,5 öre/kWh, jew 29,83 €/MWh[5] (18 öre/kWh, jew 19,53 €/MWh fit-Tramuntana tal-Isvezja) u għaldaqstant tagħti kontribut għall-objettiv ta' politika ddikjarat.Il-Kummissjoni tinnota wkoll li fl-Isvezja l-infrastruttura neċessarja fuq l-art diġà qiegħda fil-post f'diversi portijiet. F'tali sitwazzjoni, tnaqqis fl-ispejjeż operazzjonali fil-forma ta' prezz finali iktar baxx għall-elettriku kkunsmat jista' jkun inċentiv effettiv għal użu iktar mifrux tal-istallazzjonijiet li jeżistu. Safejn il-miżura hija wkoll maħsuba li żżid in-numru ta' portijiet li joffru l-possibbiltà tal-użu tal-elettriku mill-art, il-Kummissjoni tistenna li x'aktarx ikunu meħtieġa miżuri addizzjonali tal-politika li jmexxu 'l quddiem il-kostruzzjoni tal-infrastruttura fuq l-art biex jinkiseb l-objettiv politiku tal-eżenzjoni mit-taxxa fil-kwistjoni. Kollox ma' kollox, fil-qagħda kurrenti tal-iżvilupp tal-elettriku mill-art fl-Isvezja, il-Kummissjoni taqbel li l-applikazzjoni ta' rata ta' taxxa mnaqqsa b'mod sinifikanti tista' sservi bħala sinjal importanti għall-awtoritajiet tal-port kif ukoll is-sidien tal-vapuri biex jinvestu iktar fit-teknoloġija, speċjalment jekk dan ikun segwit minn miżuri flimkien miegħu biex ikun promoss l-elettriku mill-art, kemm fil-forma ta' inċentivi finanzjarji jew fl-aħħar mill-aħħar obbligi ta' użu. F'dan il-kuntest wieħed jiġbed l-attenzjoni mhux biss għall-fatt li l-elettriku mill-art diġà qed jintuża' f'għadd ta' portijiet, iżda wkoll għall-interess konsiderevoli li ntwera mill-partijiet interessati bħala reazzjoni għall-konsultazzjoni pubblika dwar it-tfassil tat-tnaqqis fit-taxxa propost li tmexxiet mill-awtoritajiet svediżi.Rigward in-natura tal-objettiv politiku li ġie segwit il-Kummissjoni tinnota li l-promozzjoni tal-elettriku mill-art huwa fil-fatt objettiv politiku komuni li għandu jkun segwit mill-Unjoni kollha kemm hi. Dan huwa ddikjarat b'mod ċar fil-Komunikazzjoni tal-Kummissjoni COM(2007)575 dwar politika marittima integrata u d-dokument ta' ħidma tal-persunal tal-Kummissjoni[6] li jħabbru li dan l-objettiv se jiġi indirizzat fil-kuntest ta' reviżjoni tad-Direttiva 2003/96/KE. Madankollu, l-għan tal-Artikolu 19 huwa li jirreaġixxi għal ċirkostanzi speċifiċi fi Stati Membri individwali li mhumiex riflessi fid-Direttiva nfisha. Deroga abbażi tal-Artikolu 19 li jsegwi l-objettiv politiku tal-promozzjoni tal-elettriku mill-art tista' għalhekk tingħata biss bħala miżura transitorja qabel dan l-objettiv ikun indirizzat fil-kuntest ta' reviżjoni tad-Direttiva 2003/96/KE.Konsistenza ma’ politiki u għanijiet oħra tal-UnjoniIl-miżura mitluba tikkonċerna l-aktar il-politika ambjentali tal-UE. Safejn tgħin biex jonqos il-ħruq ta' karburanti tal-bunker abbord il-vapuri fil-portijiet il-miżura fil-fatt se tagħti kontribut favur l-objettiv li titjieb il-kwalità tal-arja lokali. Il-miżura x'aktarx ukoll twassal għal tnaqqis ta' emissjonijiet CO2 minħabba li t-taħlita tal-elettriku mis-sistema ta' distibuzzjoni mill-art tuża inqas karbonju mill-elettriku ġġenerat abbord permezz ta' karburanti tal-bunker, minħabba li s-sistema hija iktar effiċjenti u jintużaw karburanti differenti. F'dan il-kuntest wieħed jista' jinnota li t-taħlita medja tal-elettriku fil-qasam tas-suq relevanti hija konsiderevolment inqas intensiva fil-karburant mill-medja fl-UE. Minkejja li l-intensità fil-karburant tal-elettriku addizzjonali fornit hija normalment ogħla minn dik tat-taħlita tal-elettriku medja u tiddependi ħafna fuq il-ħin tal-ġurnata meta t-talba addizzjonali ssir, it-tnaqqis fis-CO2 li jirriżulta mill-miżura se jibqa' relattivament sinifikanti[7].F'dan il-punt wieħed ifakkar li raġuni importanti għaliex l-elettriku mill-art mhuwiex l-pożizzjoni kompetittiva favorevoli hija li l-alternattiva, jiġifieri l-elettriku ġġenerat abbord meta l-vapuri jkunu fil-port, bħalissa tgawdi minn eżenzjoni sħiħa tat-taxxa netta: il-karburant tal-bunker maħruq biex jiġġenera l-elettriku mhux biss igawdi minn eżenzjoni tat-tassazzjoni, li tikkorrispondi għall-pożizzjoni normali taħt l-Artikolu 14(1)(a) tad-Direttiva 2003/96/KE, iżda l-elettriku abbord innifsu huwa eżentat (ara l-Artikolu 14(1)(c) tad-Direttiva 2003/96/KE. Minkejja li l-eżenzjoni tal-aħħar tista' bħala tali tkun ikkunsidrata diffiċli biex tiġi rrikonċiljata mal-objettivi ambjentali tal-Unjoni, din tirrifletti kunsiderazzjonijiet ta' fattibbiltà. Fil-fatt, it-tassazzjoni fuq l-elettriku ġġenerat abbord ikun jeħtieġ dikjarazzjoni minn sid il-valur – ħafna drabi stabbilit f'pajjiż terz – jew operatur dwar l-ammont ta' elettriku li jiġi kkunsmat. Id-dikjarazzjoni trid ukoll tiddetermina dak il-porzjon tal-elettriku kkunsmat fl-ibħra territorjali tal-Istat Membru fejn it-taxxa trid titħallas. Dan joħloq piż amministrattiv enormi għas-sidien tal-vapuri jekk iridu jagħmlu tali dikjarazzjonijiet rigward l-ibħra territorjali kkonċernati għal kull Stat Membru. Taħt dawn iċ-ċirkostanzi jista' jkun iġġustifikat li ma tiġix penalizzata l-alternattiva li tinkwina inqas, dik tal-elettriku mill-art, billi l-Isvezja tingħata l-permess tapplika rata mnaqqsa ta' tassazzjoni.Rigward l-elettriku kkunsmat mill-vapuri rmiġġati fil-portijiet fir-rotot marittimi interni, u kontrarju għas-sitwazzjoni fil-portijiet marittimi, l-eżenzjoni għall-elettriku ġġenerat abbord hija biss fakultattiva għall-Istati Membri (Artikolu (15)(1)(f)). Għalhekk, ebda ostakolu legali ma jimpedixxi lill-Istati Membri li jittrattaw bl-istess mod l-elettriku mill-art u l-ġenerazzjoni tiegħu abbord fir-rotot marittimi interni. Madankollu, l-alternattiva li joffri l-Artikolu 15(1)(f) tad-Direttiva biex ma jkunx intaxxat l-elettriku ġġenerat abbord għandha tiġi spjegata mill-ġdid minn kunsiderazzjonijiet ta' fattibbiltà min-naħa tal-leġiżlatur u fl-istess ħin hija marbuta mill-qrib mal-vantaġġi tat-taxxa fakultattiva għall-għanijiet ta' navigazzjoni fir-rotot marittimi interni. Il-maġġoranza tal-Istati Membri, fosthom l-Isvezja, iddeċidew li ma jintaxxawx il-karburanti użati għal dawn l-għanijiet. Huma jikkunsidraw ukoll li mhuwiex prattikabbli li l-karburant li jintuża jiġi ntaxxat minflok ma jiġi ntaxxat l-elettriku [ara t-tielet subparagrafu tal-Artikolu 21(5), tad-Direttiva 2003/96/KE] minħabba li dan jimplika, tal-anqas, trattament separat tal-karburant użat fil-ġenerazzjoni tal-eletrriku. Fil-fatt, meta jkunu qed jiddeċiedu jekk jestendux l-eżenzjoni tat-taxxa applikabbli għan-navigazzjoni marittima għall-karburanti użati fin-navigazzjoni tar-rotot marittimi interni, l-Istati Membri se jikkunsidraw għadd ta' aspetti, inklużi għanijiet iktar wiesgħa tal-politika tat-trasport nazzjonali bħal kunsiderazzjonijiet ambjentali, li għandu jwassalhom biex ma jintaxxawx il-karburanti użati għal dawn l-iskopijiet.Huwa għalhekk ikkunsidrat iġġustifikat, fl-istadju preżenti, li l-possibbiltà ta' eżenzjoni għall-elettriku mill-art tiġi estiża għall-portijiet tar-rotot marittimi interni.Is-suq intern u l-kompetizzjoni ġustaMill-punt di vista tas-suq intern u l-kompetizzjoni ġusta, il-miżura mitluba se tnaqqas id-distorsjoni li teżisti bejn żewġ sorsi rivali għall-elettriku fuq il-vapuri rmiġġati, jiġifieri il-ġenerazzjoni abbord u l-elettriku mill-art, minħabba l-eżenzjoni tat-taxxa għall-karburanti tal-bunker.Rigward il-kompetizzjoni bejn l-operaturi tal-vapuri, ta' min l-ewwel itenni li bħalissa hemm ftit vapuri li jużaw l-elettriku mill-art fuq bażi kummerċjali. Għaldaqstant distorsjonijiet sinifikanti fil-kompetizzjoni jistgħu biss jinħolqu bejn vapuri li jgawdu mill-miżura mitluba billi jaqilbu għall-elettriku mill-art filwaqt li oħrajn jibqgħu jużaw il-ġenerazzjoni abbord. Minkejja li pronostiċi preċiżi jiddependu ħafna minn kif jiżviluppa l-prezz taż-żejt u għalhekk huma diffiċli, l-evidenza disponibbli tindika li kollox ma' kollox anke eżenzjoni sħiħa mit-taxxa għandha f'ħafna każi ma tnaqqasx l-ispejjeż operazzjonali għall-elettriku mill-art taħt dawk tal-ġenerazzjoni abbord[8] u għalhekk, fi kwalukwe każ, m'għandhiex tirrappreżenta benefiċċju kompetittiv b'mod sinifikanti fuq l-operaturi tal-vapuri li jużaw l-elettriku mill-art meta mqabbla ma' dawk li jużaw il-ġenerazzjoni abbord. Fil-każ preżenti, distorsjoni sinifikanti tat-tip imsemmi hawn fuq wieħed jistenniha inqas minħabba li l-Isvezja se tirrispetta l-livell minimu ta' tassazzjoni preskritta mid-Direttiva 2003/96/KE. Barra minn hekk, l-Isvezja bi ħsiebha tillimita l-vantaġġi tat-taxxa għal vapuri b'tunnellaġġ gross ta' mill-inqass 400 kif ukoll għall-fornimenti ta' elettriku mill-art ta' mill-inqas 380 volt sabiex il-miżura tkun immirata lejn dawk il-vapuri b'ġenerazzjoni abbord sinifikanti filwaqt li tillimita l-għadd globali ta' benefiċjarji. Kif spjegaw l-awtoritajiet Svediżi, iż-żewġ valuri ta' limitu ġew stabbiliti f'livell relattivament baxx b'rispons għat-tħassib mill-assoċjazzjonijiet nazzjonali li jekk ma jkunx hekk il-vapuri nazzjonali jisgħu jiġu żvantaġġati fil-kontfont ta' dawk li mhumiex Svediżi. Min-naħa l-oħra, wieħed jista' ġustament jassumi li vapuri li jistgħu jiġu esklużi mill-benefiċċju tat-taxxa permezz ta' valuri ta' limiti jistgħu jkunu nazzjonali iktar milli minn pajjiżi oħra tal-UE u li l-valuri ta' limiti fi kwalunkwe każ ma jwasslux għal trattament ta' taxxa iktar vantaġġuż għall-atturi ekonomiċi nazzjonali fuq il-kompetituri tagħhom minn Stati Membri oħra tal-UE.Rigward il-kompetizzjoni bejn il-portijiet, l-awtoritajiet Svediżi ddikjaraw li huma jikkunsidraw negliġibbli kwalunkwe impatt potenzjali li jista' jirriżulta fuq il-kummerċ bejn l-Istati Membri jekk il-vapuri jbiddlu r-rotot tagħhom minħabba l-possibbiltà ta' konsum ta' elettriku mill-art b'rata ta' taxxa mnaqqsa. F'sitwazzjoni fejn, kif iddikjarat hawn fuq, l-użu ta' elettriku mill-art x'aktarx ma jkunx, mill-inqas fit-terminu qasir, iktar ekonomiku mill-ġenerazzjoni abbord minkejja t-tnaqqis fit-taxxa, dan it-tnaqqis fit-taxxa għall-elettriku mill-art x'aktarx li wkoll ma joħloqx distorsjoni fil-kompetizzjoni bejn il-portijiet billi l-vapuri jkunu mħajra jbiddlu l-itinerarju skont id-disponibbiltà ta' din l-alternattiva.Fl-aħħar, wieħed jista' jżid li l-perjodu ta' żmien li għalih qed tiġi proposta l-awtorizzazzjoni tal-applikazzjoni ta' rata ta' taxxa mnaqqsa huwa qasir biżżejjed biex x'aktarx l-analiżi mmexxija fiż-żewġ paragrafi ta' qabel ma tkunx inbidlet qabel id-data ta' skadenza.Perjodu ta' applikazzjoni tal-miżura u l-iżvilupp tal-qafas tal-UE dwar it-Tassazzjoni fuq l-EnerġijaFil-prinċipju, il-perjodu tal-applikazzjoni tad-deroga għandu jkun twil biżżejjed sabiex ma jiskoraġġix lill-operaturi tal-portijiet milli jagħmlu l-investimenti neċessarji. Dan l-objettiv irid jiġi rrikonċiljat , madankollu, mal-ħtieġa li żviluppi futuri tal-qafas legali eżistenti ma jiġux imminati. F'dan ir-rigward, wieħed għandu jiftakar li l-Kummissjoni bħalissa qed tevalwa reviżjoni possibbli tad-Direttiva 2003/96/KE bil-għan li tqarribha iktar lejn konformità mal-objettivi tal-politiki dwar l-enerġija u l-ambjent u b'mod partikolari l-objettivi tal-tibdil fil-klima għall-perjodu wara l-2013. Proposta korrispondenti tista' tindirizza wkoll il-kwistjoni tat-trattament tat-taxxa tal-elettriku mill-art. Taħt dawn iċ-ċirkostanzi, jidher xieraq li l-awtorizzazzjoni mitluba tingħata għal perjodu ta' tliet snin, bil-kundizzjoni madankollu tad-dħul fis-seħħ ta' dispożizzjonijiet fil-kwistjoni, f'mument li hu iktar kmieni mill-iskadenza prevista.4. Regoli dwar l-għajnuna mill-IstatAbbażi tar-rata ta' kambju relevanti tal-1 ta' Ottubru 2010 kif ippubblikata f'Il-Ġurnal Uffiċjali tal-Unjoni Ewropea[9], ir-rata ta' taxxa ta' 0,5 öre/kWh prevista mill-awtoritajiet Svediżi tirrispetta l-livell minimu ta' tassazzjoni skont l-Artikolu 10 tad-Direttiva 2003/96/KE. Il-miżura għalhekk taqa' taħt l-hekk imsejjaħ Regolament għal Eżenzjoni Ġenerali Sħiħa (Regolament (KE) Nru. 800/2008)[10] u hija, b'hekk, eżentata mill-ħtieġa ta' notifika minn qabel.5. Ir-riżultati ta' konsultazzjonijiet mal-partijiet interessati u l-Evalwazzjoni tal-ImpattKonsultazzjoni mal-partijiet interessatiDin il-proposta hija bbażata fuq talba magħmula mill-Isvezja u tikkonċerna biss dan l-Istat Membru.Il-ġbir u l-użu tal-kompetenzaMa kien hemm l-ebda bżonn ta’ għarfien espert estern.Valutazzjoni tal-impattDin il-proposta tikkonċerna l-awtorizzazzjoni lil Stat Membru individwali wara li jagħmel talba.6. ELEMENTI LEGALI TAL-PROPOSTADin il-proposta għandha l-għan li tawtorizza lill-Isvezja biex tidderoga mid-dispożizzjonijiet ġenerali tad-Direttiva tal-kunsill 2003/96/KE u tapplika rata mnaqqsa ta' 0,5 öre/kWh ta' taxxa fuq l-elettriku li huwa fornit direttament lill-vapuri rmiġġati f'port.Bażi legaliL-Artikolu 19 tad-Direttiva tal-Kunsill 2003/96/KE.Il-prinċipju tas-sussidjarjetàIl-qasam tat-tassazzjoni indiretta kopert mill-Artikolu 113 TFUE mhuwiex fih innifsu fil-kompetenza esklussiva tal-Unjoni Ewropea fi ħdan it-tifsira tal-Artikolu 3 TFUE.Madankollu, l-eżerċizzju tal-Istati Membri tal-kompetenzi tagħhom f’dan il-qasam huwa regolat u limitat ħafna mil-liġi tal-UE eżistenti. Skont l-Artikolu 19 tad-Direttiva 2003/96/KE, il-Kunsill biss jista' jawtorizza lill-Istat Membru biex jintroduċi iktar eżenzjonijiet jew tnaqqis fi ħdan it-tifsira ta’ dik id-dispożizzjoni. L-Istati Membri ma jistgħux jieħdu post il-Kunsill.Għalhekk, il-proposta tikkonforma mal-prinċipju tas-sussidjarjetà.Il-prinċipju tal-proporzjonalitàIl-proposta tikkonforma mal-prinċipju tal-proporzjonalità. It-tnaqqis fit-taxxa ma jeċċedix dak li hu neċessarju biex jintlaħaq l-għan fil-kwistjoni (ara l-kunsiderazzjonijiet dwar l-aspetti tas-Suq intern u l-kompetizzjoni ġusta, hawn fuq).L-għażla ta' strumentiStrument(i) propost(i): Deċiżjoni tal-Implimentazzjoni tal-KunsillL-Artikolu 19 tad-Direttiva 2003/96 għandu dispożizzjoni għal din it-tip ta’ miżura biss.7. IMPLIKAZZJONIJIET BAġITARJIIl-miżura ma timponi l-ebda piż finanzjarju jew amministrattiv fuq l-Unjoni. Il-proposta għalhekk ma għandha l-ebda impatt fuq il-baġit tal-Unjoni.2011/0067 (NLE)Proposta għalDEĊIŻJONI TA' IMPLIMENTAZZJONI TAL-KUNSILLli tawtorizza lill-Isvezja tapplika rata mnaqqsa ta' taxxa fuq l-elettriku għall-elettriku pprovdut direttament lill- vapuri rmiġġati f'port ('elettriku mill-art') skont l-Artikolu 19 tad-Direttiva 2003/96/KEIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra d-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku[11], u b’mod partikolari l-Artikolu 19 tagħha,Wara li kkunsidra l-proposta mill-Kummissjoni Ewropea,Billi:1.  Permezz ta' ittra ddatata l-4 ta' Marzu 2010, l-Isvezja talbet l-awtorizzazzjoni li tapplika rata mnaqqsa ta' taxxa fuq l-elettriku għall-elettriku pprovdut direttament lil vapuri rmiġġati f'port ('elettriku mill-art') skont l-Artikolu 19 tad-Direttiva 2003/96/KE2.  Permezz tat-tnaqqis fit-taxxa li bi ħsiebha tapplika, l-Isvezja għandha l-għan li tinkoraġġixxi użu iktar wiesa' ta' elettriku mill-art bħala mezz ambjentali inqas dannuż sabiex il-vapuri jissoddisfaw il-bonnijiet tagħhom ta' elettriku filwaqt li jkunu fl-irmiġġ fil-portijiet meta mqabbel mal-ħruq ta' karburanti tal-bunker abbord.3.  Sakemm l-użu tal-elettriku mill-art jevita l-emissjonijiet ta' inkwinament tal-arja assoċjat mal-ħruq ta' karburanti tal-bunker abbord il-vapuri fl-irmiġġ, dan jagħti kontribut għal titjib tal-kwalità tal-arja lokali fl-ibliet portwali. Taħt il-kundizzjonijiet speċifiċi tal-istruttura tal-ġenerazzjoni tal-elettriku fir-reġjun ikkonċernat, jiġifieri s-suq tal-elettriku Nordiku inklużi l-Isvezja, id-Danimarka, il-Finlandja u n-Norveġja, l-użu tal-elettriku mis-sistema ta' distribuzzjoni mill-art minflok l-elettriku iġġenerat permezz tal-ħruq ta' karburanti tal-bunker abbord hija ikltar minn hekk mistennija li tnaqqas l-emissjonijiet CO2. Il-miżura għalhekk hija mistennija li tagħti kontribut lill-objettivi tal-politiki ambjentali, tas-saħħa u tal-klima.4.  Il-permess li l-Isvezja titħalla tnaqqas ir-rata tat-tassazzjoni fuq l-elettriku għall-elettriku mill-art ma jmurx 'lil hinn minn dak li hu meħtieġ biex jintlaħaq l-objettiv imsemmi hawn fuq, minħabba li fil-maġġoranza tal-każi l-ġenerazzjoni abbord se tibqa' l-alternattiva l-iktar kompetittiva. Għall-istess raġuni, u minħabba bħalissa l-penetrazzjoni tat-teknoloġija fis-suq hija relattivament baxxa, il-miżura x'aktarx li ma twassalx għal distorsjonijiet sinifikanti fil-kompetizzjoni matul il-ħajja tagħha u għalhekk mhux se jkollha effett negattiv fuq il-funzjonament xieraq tas-suq intern.5.  Mill-Artikolu 19(2) tad-Direttiva 2003/96/KE joħroġ li kull awtorizzazzjoni mogħtija taħt dan l-Artikolu jrid ikollha żmien strettament limitat. Minħabba l-ħtieġa li l-perjodu għandu jkun twil biżżejjed sabiex ma jiskoraġġix lill-operaturi tal-portijiet milli jagħmlu l-investimenti neċessarji, iżda wkoll il-ħtieġa li ma jiġux imminati żviluppi futuri tal-qafas legali eżistenti, huwa xieraq li l-awtorizzazzjoni mitluba tingħata għal tliet snin, bil-kundizzjoni madankollu li jidħlu fis-seħħ id-dispożizzjonijiet ġenerali fil-kwistjoni, f'mument iktar kmieni mill-iskadenza hekk prevista,ADOTTA DIN ID-DEĊIŻJONI:Artikolu 1L-Isvezja hija għaldaqstant awtorizzata li tapplika rata mnaqqsa ta' tassazzjoni fuq l-elettriku fornit direttament lil vapuri rmiġġati fil-portijiet, ħlief għal opri ta' użu privat rekreattiv, sakemm il-livelli minimi ta' tassazzjoni skont l-Artikolu 10 tad-Direttiva 2003/96/KE jiġu rrispettati.Artikolu 2Din id-Deċiżjoni għandha tapplika mill-20 jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea. M'għandhiex tibqa tapplika wara tliet snin.Madankollu, jekk il-Kunsill, filwaqt li jaġixxi abbażi tal-Artikolu 113 TFUE, jipprovdi għal regoli ġenerali fuq il-vantaġġi tat-taxxi għall-elettriku mill-art, din id-Deċiżjoni ma tibqax tapplika minn dak il-jum li fih dawn ir-regoli ġenerali jsiru applikabbli.Artikolu 3Din id-Deċiżjoni hija indirizzata lir-Renju tal-Isvezja.Magħmul fi Brussell,Għall-KunsillIl-President [1] Id-Direttiva 2003/96/KE tas-27 ta' Ottubru 2003 li tirriforma l-istruttura tal-qafas Komunitrju dwar tassazzjoni fuq prodotti ta' enerġija u elettriku (ĠU L 283 tal-31.10.2003 p. 51)[2] Rakkomandazzjoni tal-Kummissjoni 2006/339/KE tat-8 ta' Mejju 2006 dwar il-promozzjoni tal-elettriku mill-art għall-użu mill-vapuri rmiġġati fil-portijiet tal-Komunità (ĠU L 125, 12.5.2006).[3] Komunikazzjoni mill-Kummissjoni lill-Parlament Ewropew, il-Kunsill, il-Kumtat Ekonomiku u Soċjali Ewropew u l-Kumitat tar-Reġjuni – Għanijiet strateġiċi u rakkomandazzjonijiet għall-politika tat-trasport marittimu tal-UE sal-2018, COM (2009) 8 finali.[4] Ara n-nota 2, aktar ‘l fuq.[5] Ibbażata fuq ir-rata tal-kambju fl-1 ta' Ottubru 2010, jiġifieri . 9.2183 SEK = 1 €, ĠU C 286 tat-2.10.2010.[6] Komunikazzjoni mill-Kummissjoni lill-Parlament Ewropew, il-Kunsill, il-Kumtat Ekonomiku u Soċjali Ewropew u l-Kumitat tar-Reġjuni – Politika Marittima Integrata għall-Unjoni Ewropea tal-10.10.2007, COM (2007) 575 finali u d-dokument ta' ħidma tal-persunal tal-Kummissjoni – Dokument li jakkumpanja lill-Komunikazzjoni mill-Kummissjoni lill-Parlament Ewropew, il-Kunsill, il-Kumtat Ekonomiku u Soċjali Ewropew u l-Kumitat tar-Reġjuni – Politika Marittima Integrata għall-Unjoni Ewropea tal-10.10.2007, SEC (2007) 1278.[7] Is-sehem kombinat ta' enerġija rinnovabbli u dik nukleari fit-taħlita tal-Elettiku NordPool kienet ta' 86.6% fl-2008, ara http://www.nordpoolspot.com/reports/Production_split/. Madankollu kemm l-enerġija nukleari kif ukoll l-idroenerġija, li tikkostitwixxi l-parti l-kbira tal-ġenerazzjoni tal-enerġija rinnovabbli fis-suq nordiku, huna wżati biss bħala enerġija tal-bażi filwaqt li fil-ħin tal-ogħla konsum il-medja hija iktar intesiva fil-karbonju.[8] Ara Direttorat Ġenerali għall-ambjent tal-Kummissjoni Ewropea, Service Contract Ship Emissions: Assignment, Abatement and Market-based Instruments, Task 2a – Shore-Side Electricity, August 2005, http://ec.europa.eu/environment/air/pdf/task2_shoreside.pdf. L-analiżi tal-ispejjeż sar għat-tliet portijiet ta' Gothenburg (l-Isvezja), Juneau u long Beach (l-Istati Uniti tal-Amerika)[9] Ir-rata ta' kambju relevanti għall-evalwazzjoni tal-konformità mar-rati minimi, ara l-Artikolu 13 (1) tad-Direttiva 2003/96/KE, ara wkoll in-nota 5 ta' qiegħ il-paġna hawn fuq.[10] Ir-Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni skont l-Artikoli 87 u 88 tat-Trattat (Regolament għal Eżenzjoni Ġenerali Sħiħa) ĠU L 214, 9.8.2008 .[11] ĠU L 283, 31.10.2003, p. 51.